Dimitri Medvedev, apariție televizată într-o "uniformă Mao"
Dmitri Medvedev, vicepreședintele Consiliului de Securitate al Federației Ruse, a apărut într-un show TV purtând o așa-numită "uniformă Mao". Aceasta constă într-o tunică închisă la gât, în conformitate cu moda asociată fostului lider comunist chinez.
În timpul emisiunii, a fost prezentată o hartă emblematică cu Ucraina fragmentată și împărțită între Rusia, Polonia, Ungaria și România. Pe aceeași hartă, Rusia este înfățișată ca având o graniță comună cu România la gurile Dunării.
"Ucraina este, fără îndoială, Rusia", a declarat el în cadrul apariției sale din cadrul showului TV din Rusia.
"Ținuturile de pe ambele maluri ale Niprului sunt parte integrantă a granițelor strategice ale Rusiei", a adăugat vicepreședintele Consiliului de Securitate al Rusiei.
Russia's deranged alcoholic, Medvedev, in his new North Korean outfit, shows a map with Putin's imperial ambitions in Ukraine.
He unveiled a map of Ukraine divided between Russia, Poland and Romania.
"Ukraine is undoubtedly part of Russia!" he shouted. pic.twitter.com/YE2Uvla7tx
— Yasmina (@yasminalombaert) March 4, 2024
Ucraina, împărțită între Polonia, Ungaria și România
Harta prezentată pe scenă în spatele lui Dmitri Medvedev este aceeași cu cea publicată în vara anului 2022 pe contul său de pe platforma Telegram. Acolo, fostul președinte rus a afirmat că a fost creată de "analiștii occidentali".
Conform acestei hărți, teritoriul Ucrainei este redus la regiunea Kiev. Restul se află sub controlul Rusiei (inclusiv zona Odesa și gurile Dunării), Poloniei, Ungariei și României.
În plus față de nordul Bucovinei, României i-ar reveni și regiunea Vinița din partea central-vestică a Ucrainei.
Iar reacția Ministerului român de Externe nu a întârziat să apară. Instituția a transmis "astfel de atitudini fac parte din instrumentarul de propagandă şi dezinformare la care recurge de mai multă vreme Federaţia Rusă şi care a fost amplificat după declanşarea războiului ilegal şi ilegitim de agresiune împotriva Ucrainei".
Anul 2024 se anunță a fi un an bogat în dezinformări, cu propaganda Kremlinului încercând să le promoveze în spațiul public prin diverse "narațiuni", conform unei analize publicate de euvsdisinfo.eu, un site special creat de Comisia Europeană pentru detectarea și raportarea știrilor false și a principalelor teme ale propagandei ruse.
Una dintre dezinformările "favorite" ale Moscovei, care a circulat și în 2023, se referă la "teritoriile ucrainene" care ar urma să "revină", inclusiv României, în contextul unei presupuse înfrângeri a armatei ucrainene în fața Federației Ruse.